На основу члана 92. тачка 3; члана 88. став 1. и члана 105. Закона о становању и одржавању зграда („Сл.гласник РС“ бр. 104/2016), а у циљу реализовања Оперативног плана мобилног тима за инклузију Рома и Ромкиња града Вршца за 2023 годину расписује се

**ЈАВНИ ПОЗИВ**

**ЗА ДОДЕЛУ ОПРЕМЕ ЗА УРЕЂЕЊЕ САНИТАРНИХ ЧВОРОВА У 10 РОМСКИХ ДОМАЋИНСТВА У ПОДСТАНДАРНИМ НАСЕЉИМА НА ТЕРИТОРИЈИ ГРАДА ВРШЦА**

**за реализацију Оперативног плана мобилног тима за инклузију Рома и Ромкиња града Вршца за 2023 годину.**

 **Увод**

Мобилни тима за инклузију Рома и Ромкиња Града Вршца реализује Оперативни план мобилног тима за инклузију Рома и Ромкиња града Вршца за 2023 годину средстима буџета града Вршца у укупном износу од 300.000 рсд, опредељеним за побољшање услова живота ромских породица у подстандарним ромским насељима на територији града Вршца.

У оквиру Оперативног плана мобилног тима за инклузију Рома и Ромкиња града Вршца за 2023 годину је планирана реализација активности која има за циљ унапређење услова живота у ромским домаћинствима кроз опремање санитарних чворова.

Пакет за опрмање санитарних чворова се састоји од:

* Умиваоник
* ВЦ шоља
* ВЦ даска
* Водокотлић
* Бојлер
* Батерија за умиваоник

Позивају се Роми и Ромкиње који немају адекватно уређене санитарне чворове да поднесу пријаве на овај јавни позив.

**Намена и општи услови за добијање санитарне опреме**

Пакети помоћи за опремање санитарних чворова се додељују Корисницима који:

* имају пребивалиште на подручју града Вршца,
* Имају наменску просторију за санитарни чвор
* Имају обезбеђен довод воде у намењеној просторији
* Имају обезбеђен одвод воде до канализације или септичке јаме

**Критеријуми одабира корисника:**

Избор Корисника утврђује се на основу броја бодова које подносилац Пријаве оствари, а према следећим критеријумима:

1. Корисници новчане социјалне помоћи
	1. У ограниченом трајању– 3 бодова;
	2. У неограниченом трајању – 5 бода;
2. статус радног ангажовања
	1. подносилац пријаве је незапослено лице без прихода у периоду дужем од 3 године или је евидентиран као незапослено лице код надлежне испоставе НСЗ дуже од 3 године – 3 бода
	2. подносилац пријаве је незапослено лице без прихода у период дужем од 2 године или је евидентиран као незапослено лице код надлежне испоставе НСЗ дуже од 2 године – 2 бода
	3. подносилац пријаве је незапослено лице без прихода у период дужем од 1 године или је евидентиран као незапослено лице код надлежне испоставе НСЗ дуже од 1 године – 1 бод
3. једнородитљско домаћинство
	1. подносилац пријаве је самохрани родитељ – 3 бода
	2. подносилац пријаве није самохрани родитељ – 1 бод
4. број малолетне деце подносиоца пријаве:
	1. по малолетном детету 1 бод, а највише до 10 бодова
5. Статус особе са инвалидитетом 5 бод
6. Хронично оболела лица – 3 бодова

Уколико два или више подносилаца Пријаве имају исти број бодова, предност има подносилац Пријаве који има више чланова породице.

**Потребна документација**

Уз попуњен и потписан образац Пријаве подносилац Пријаве доставља следеће доказе:

**ОБАВЕЗНА ДОКУМЕНТАЦИЈА**

1. фотокопија личне карте или пасоша или Потврда о пребивалишту
2. потврду издату од НСЗ о дужини евиденције
3. Решење о праву на новчану социјалну помоћ Центра за социјални рад
4. извод из матичне књиге рођених за малолетну децу подносиоца пријаве.
5. доказ о једнородитељком домаћинству:
	* Потврда о смрти брачног друга,
	* Решење надлежног суда о проглашењу несталог лица за умрло,
	* Извод из матичне књиге рођених деце без утврђеног очинства,
	* Пресуда о разводу брака или потврду ЦСРГ Вршац о траженој чињеници
6. Доказ о припадности групи ОСИ
7. Извештај лекара о хроничном обољењу

**Опис задужења и одговорности:**

* Корисник пакета опреме је у обавези да извши монтажу додељене опреме у року од 90 дана од момента преузимања опреме.
* Корисник који не изврши монтажу додељене опреме у наведеном року опрема ће бити преусмерена на следећег корисника са ранг листе.
* Против корисника који не угради а отуђи средства биће покренут одговарајући поступак.

 Пријаве са непотпуном документацијом се неће разматрати.

 Пријаве лица која нису припадници ромске националне мањине се неће разматрати.

 Пријаве лица која немају наменски опредељен простор са одводом за канализацију или септичку јаму и доводом воде у просторију се неће разматрати.

 **Одабир корисника:**

Поступак одабира корисника спроводи Комисија за доделу опреме за опремање санитарних чворова,

* Пријаву поднету након истека рока за подношење Пријава из јавног позива, непотпуну пријаву и пријаву код које нису испуњени услови из овог Јавног позива Комисија не разматра.
* Пријаву која је поднета у року, која је потпуна и која испуњава услове из Јавног позива Комисија бодује у складу са критеријумима из овог Јавног позива.
* Комисија након разматрања Пријава утврђује Листу реда првенства за одабир 10 корисника, која садржи и листу пријава које нису разматране, односно које су поднете након истека рока за подношење
* Листу реда првенства за одабир 10 корисника и Одлуку о избору корисника Комисија објављујe на огласној табли града Вршца

Лица којима није додељена опрема имају право жалбе на Одлуку Комисије за доделу опреме за опремање санитарних чворова Градском већу, у року од 8 (осам) дана од дана објављивања Одлуке.

* Одлука Градског већа Града Вршца по жалбама је коначна и извршна.

**Реализација доделе средстава за опремање:**

По коначности поступка по жалби на Одлуку о додели опреме, Град Вршац и Корисник коме је одобрена подршка закључују уговор, којим се регулишу међусобна права и обавезе у поступку доделе и реализације. Комисија за доделу опреме за опремање санитарних чворова ће извршити проверу уградње додељенее опреме.

У случају да неки од одабраних корисника одустане од потписивања уговора исти ће бити понуђем следећем лицу са Листе реда првенства за доделу подршке са највећим бројем бодова.

 Пријаве са потребном документацијом доставити до 29.09.2023. године до 14h на писарницу Градске управе, Вршац, Трг победе 1. са назнаком „Опрема за санитарне чворове “.

 Јавни позив објављен је на огласној табли Града Вршца дана 18.09.2023. закључно са 29.09.2029.

 Алиса Шајн

 \_\_\_\_\_\_\_\_\_\_\_\_\_\_\_\_\_

 **Председник комисије**